title: Трета Директива на Съвета от 9 октомври 1978 година приета на основание член 54, параграф 3, буква ж) от Договора относно сливанията на акционерни дружества

text:
Важна правна забележка

|

31978L0855

Официален вестник n° L 295 , 20/10/1978 стр. 0036 - 0043 специално финландско издание: глава 17 том 1 стр. 0034  специално гръцко издание: глава 06 том 2 стр. 0038  специално шведско издание: глава 17 том 1 стр. 0034  специално испанско издание: глава 17 том 1 стр. 0076  специално португалско издание глава 17 том 1 стр. 0076  специално чешко издание глава 17 том 01 стр. 42  - 49 специално испанско издание глава 17 том 01 стр. 42  - 49 специално унгарско издание глава 17 том 01 стр. 42  - 49 специално литвийско издание глава 17 том 01 стр. 42  - 49 LV.ES глава 17 том 01 стр. 42  - 49 MT.ES глава 17 том 01 стр. 42  - 49 PL.ES глава 17 том 01 стр. 42  - 49 SK.ES глава 17 том 01 стр. 42  - 49 специално словенско издание глава 17 том 01 стр. 42  - 49

		19781009Трета Директива на Съветаот 9 октомври 1978 годинаприета на основание член 54, параграф 3, буква ж) от Договора относно сливанията на акционерни дружества(78/855/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 54, параграф 3, буква ж) от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че с Директива 68/151/ЕИО [4] се поставя началото на съгласуването, предвидено в член 54, параграф 3, буква ж) и в Общата програма за премахване на ограниченията за свободата на установяване [5];като има предвид, че по отношение на създаването на акционерните дружества и поддържането и промяната на техния капитал това съгласуване продължава с Директива 77/91/ЕИО [6], а по отношение на годишните счетоводни отчети на някои видове дружества — с Директива 78/660/ЕИО [7];като има предвид, че защитата на интересите на съдружниците и трети лица налага законодателствата на държавите-членки във връзка със сливанията на акционерните дружества да бъдат съгласувани, а в законите на всички държави-членки да се предвидят разпоредби за сливанията;като има предвид, че в контекста на това съгласуване е особено важно акционерите на сливащите се дружества да бъдат достатъчно осведомени по възможно най-обективен начин, а правата им да бъдат надлежно защитени;като има предвид, че защитата на правата на работниците и служителите при прехвърляне на предприятия, дружества или части от дружества понастоящем се регулира от Директива 77/187/ЕИО [8];като има предвид, че кредиторите, включително облигационерите и лицата, които имат други вземания към сливащите се дружества, трябва да бъдат защитени, така че сливането да не навреди на интересите им;като има предвид, че изискванията за оповестяване на данни по Директива 68/151/ЕИО трябва да се прилагат и към сливанията, така че третите лица да бъдат достатъчно осведомени;като има предвид, че гаранциите, предоставени на съдружниците и третите лица във връзка със сливанията, трябва да се отнасят и до някои правни операции, чиито съществени елементи са сходни със сливане, така че задължението за предоставяне на такава защита да не може да бъде заобикаляно;като има предвид, че за да се постигне правна сигурност в отношенията между засегнатите дружества, между тях и трети лица и между съдружниците, случаите на недействителност трябва да бъдат ограничени, като има предвид, че при възможност недостатъците винаги ще бъдат отстранявани и като бъде ограничен срокът, в който може да се образува производство за обявяване на недействителност,ПРИЕ НАСТОЯЩАТА ДИРЕКТИВА:Член 1Обхват1. Мерките за съгласуване по тази директива се прилагат към законите, подзаконовите актове и административните разпоредби на държавите-членки, свързани със следните видове дружества:- Германия:,- Белгия:,- Дания:,- Франция:,- Ирландия:;- Италия:;- Люксембург:;- Нидерландия:;- Обединеното кралство:;2. Държавите-членки не са длъжни да прилагат тази настоящата директива към кооперации, които са учредени като един от видовете дружества по параграф 1. Ако държавите-членки се възoлзбват от тази възможност, те задължително изискват от дружествата да включат думата "кооперация" във всички документи, посочени в член 4 от Директива 68/151/ЕИО.3. Държавите-членки не са длъжни да прилагат настоящата директива в случаите, когато дружеството или дружествата, които се придобиват или прекратяват съществуването си, са в производство за обявяване в несъстоятелност, в конкордат или в други подобни производства.ГЛАВА IРегулиране на сливането чрез придобиване на едно или няколко дружества от друго дружество и на сливането чрез учредяване на ново дружествоЧлен 2Държавите-членки са длъжни да установят по отношение на дружествата, регулирани от националното им право, разпоредби относно сливането чрез придобиване на едно или няколко дружества от друго дружество и сливането чрез учредяване на ново дружество.Член 31. По смисъла на тази директива "сливане чрез придобиване" означава операцията, при която едно или няколко дружества се прекратяват без ликвидация и прехвърлят на друго дружество всичките си активи и пасиви срещу предоставяне на акции в придобиващото дружество на акционерите на придобиваното дружество или дружества, а ако това се предвижда — и на парична сума в размер, не по-висок от 10 % от номиналната стойност на така предоставените акции или, ако те нямат номинална стойност — от счетоводната им стойност.2. Законодателството на една държава-членка може да предвиди, че сливане чрез придобиване може да се осъществи и когато едно или няколко от придобиваните дружества са в ликвидация, при условие че тази възможност е ограничена до дружества, които още не са започнали да разпределят активите си между своите акционери.Член 41. По смисъла на тази директива "сливане чрез учредяване на ново дружество" означава операцията, при която няколко дружества се прекратяват без ликвидация и прехвърлят на дружество, учредено от тях, всичките си активи и пасиви срещу предоставянето на акции в новото дружество на техните акционери, а ако това се предвижда — и на парична сума в размер, не по-висок от 10 % от номиналната стойност на така предоставените акции или, ако те нямат номинална стойност — от счетоводната им стойност.2. Законодателството на една държава-членка може да предвижда, че сливане чрез учредяване на ново дружество може да се извърши и когато едно или няколко прекратяващи се дружества са в ликвидация, при условие че тази възможност е ограничена до дружества, които още не са започнали да разпределят активите си между своите акционери.ГЛАВА IIСливане чрез придобиванеЧлен 51. Ръководните или управителните органи на сливащите се дружества съставят план за сливането в писмена форма.2. Планът за сливане съдържа най-малко:а) правна форма, фирма и седалище на сливащите се дружества;б) съотношение на замяна на акциите и размер на паричната сума;в) условия за разпределението на акциите в придобиващото дружество;г) дата, от която притежаването на тези акции дава право на акционерите да участват в печалбите и всички особени условия, свързани с това право;д) дата, от която сделките на придобиваното дружество се смятат за сделки на придобиващото дружество за счетоводни цели;е) права, които придобиващото дружество предоставя на притежателите на акции с особени права и на притежателите на други ценни книжа, различни от акции, или предлаганите мерки във връзка с тях;ж) всички особени предимства, предоставени на експертите по член 10, параграф 1 и на членовете на ръководните, управителните, надзорните или контролните органи на сливащите се дружества.Член 6Планът за сливането за всяко от сливащите се дружества се публикува по начина, предвиден в законодателството на всяка държава-членка в съответствие с член 3 от Директива 68/151/ЕИО най-малко един месец преди насрочената дата на общото събрание, което ще вземе решение за сливането.Член 71. За сливането се изисква одобрение на общото събрание на всяко от сливащите се дружества. Законодателството на държавите-членки задължително трябва да предвижда, че това решение се взема с мнозинство най-малко две трети от гласовете на представените акции или на представения записан капитал.В законодателството на държавите-членки може да се предвижда, че когато е представен най-малко половината от записания капитал, е достатъчно обикновено мнозинство от гласовете по първа алинея. Наред с това при нужда се прилагат правилата за изменение б на учредителния договор и устава.2. Когато има повече от един клас акции, решението за сливането се гласува поотделно от всеки клас акционери, чиито права са засегнати от операцията.3. Решението задължително съдържа одобрение на плана за сливането и всички изменения в учредителния договор и устава, които се налагат във връзка със сливането.Член 8Не е задължително законодателството на една държава-членка да изисква одобрение на сливането от общото събрание на придобиващото дружество, ако са спазени следните условия:а) публикуването по член 6 за придобиващото дружество трябва да бъде извършено най-малко един месец преди насрочената дата за общото събрание на придобиваното дружество или дружества, което ще вземе решение по плана за сливането;б) най-малко един месец преди датата по буква а) акционерите на придобиващото дружество трябва да имат право да се запознаят с документите по член 11, параграф 1 в седалището на придобиващото дружество;в) един или няколко акционери на придобиващото дружество, които притежават минимален процент от записания капитал, трябва да имат право да поискат свикване на общо събрание на придобиващото дружество, което да вземе решение за одобряване на сливането. Този минимален процент не може да бъде по-висок от 5 %. Държавите-членки могат да предвидят изключване на акциите без право на глас от това изчисление.Член 9Ръководните или управителните органи на сливащите се дружества съставят подробен писмен доклад, в който планът за сливането и особено съотношението на замяна на акциите се разясняват и обосновават от правна и икономическа гледна точка.В доклада се описват и всички особени трудности, възникнали при оценяването.Член 101. Един или няколко експерти, които действат за сметка на всяко от сливащите се дружества, но са независими от тях и са назначени или одобрени от съдебен или административен орган, проучват плана за сливането и съставят писмен доклад до акционерите. Законодателството на една държава-членка може дапред види назначаване на един или няколко независими експерти за всички сливащи се дружества, ако то се извършва от съдебен или административен орган по общо искане на дружествата. В зависимост от законодателството на всяка държава-членка експертите могат да бъдат физически или юридически лица, дружества или фирми.2. В доклада по параграф 1 експертите задължително посочват дали според тях съотношението на замяна на акциите е справедливо и разумно. В доклада се посочва най-малко:а) използваният метод или методи, според които е определено предлаганото съотношение на замяна;б) доколко този метод или методи са подходящи в конкретния случай, стойностите, получени при използването на всеки метод, и какво е относителното значение на тези методи при определянето на стойността, за която се взема решение.В доклада се описват и всички особени трудности, възникнали при оценяването.3. Всеки експерт има право да получи от сливащите се дружества цялата необходима информация и документи и да извършва всички необходими проверки.Член 111. Най-малко един месец преди насрочената дата на общото събрание, което ще вземе решение по плана за сливането, всички акционери имат право да се запознаят със следните документи в седалището:а) план за сливането;б) годишни счетоводни отчети и годишни доклади за дейността на сливащите се дружества за последните три финансови години;в) счетоводен баланс към дата, не по-ранна от първия ден на третия месец, предхождащ датата на плана за сливането, ако последните годишни счетоводни отчети се отнасят за финансова година, приключила повече от шест месеца преди тази дата;г) доклади на ръководните или управителните органи на сливащите се дружества по член 9;д) доклади по член 10.2. Счетоводният баланс по параграф 1, буква в) се съставя при използбване на същите методи и същото графично оформление, както при годишния баланс.Независимо от това законодателството на една държава-членка може да предвижда, че:а) не е нужно да се извършва нова физическа инвентаризация;б) записите в последния балансов отчет могат да се променят само с цел отразяване на движението по счетоводните книги; задължително обаче се взема предб вид следното:- временна амортизация и провизии,- съществени промени в действителната стойност, които не са вписани в книгите.3. Всеки акционер има право при поискване да получи безплатни екземпляри от документите по параграф 1, а по желание — извлечения от тях.Член 12Защитата на правата на работниците и служителите на всяко от сливащите се дружества се урежда в съответствие с Директива 77/187/ЕИО.Член 131. Законодателството на държавите-членки трябва да предвижда подходяща система за защита на интересите на кредиторите на сливащите се дружества, чиито вземания са възникнали преди публикуването на плана за сливането и са с ненастъпил падеж към момента на това публикуване.2. За целта законодателството на държавите-членки задължително предвижда, че тези кредитори имат право да получат подходящи гаранции, когато финансовото положение на сливащите се дружества прави защитата необходима и ако кредиторите вече не разполагат с такива гаранции.3. Защитата за кредиторите на придобиващото дружество и за кредиторите на придобиваното дружество може да бъде различна.Член 14Без да се засяга действието на правилата за колективно упражняване на правата им, член 13 се прилага към облигационерите на сливащите се дружества, освен ако сливането е одобрено от събрание на облигационерите, когато националното законодателство предвижда такова събрание, или от всеки облигационер поотделно.Член 15На притежателите на други ценни книжа, различни от акции и свързани с особени права, се предоставят права в придобиващото дружество, най-малко равностойни на правата им в придобиваното дружество, освен ако промяната на тези права е одобрена от събрание на притежателите на други ценни книжа, когато националното законодателството предвижда такова събрание, или от всеки притежател на такива ценни книжа поотделно, или ако притежателите имат право да предявят ценните си книжа за обратно изкупуване от придобиващото дружество.Член 161. Когато законодателството на една държава-членка не предвижда предварителен съдебен или административен контрол за законосъобразността на сливанията или контролът не обхваща всички правни действия, необходими за сливането, протоколът от заседанието на общото събрание, което взема решение за сливането, а при нужда и договорът за сливането след това общо събрание се съставят и заверяват в надлежна правна форма. Когато не е нужно одобряване на сливането от общите събрания на всички сливащи се дружества, планът за него се съставя и заверява в надлежна правна форма.2. Нотариусът или органът, компетентен да състави и удостовери документите в надлежна правна форма, трябва да провери и удостовери съществуването и законосъобразността на правните действия и формалностите, вменени в задължение на дружеството, за което той действа, както и съществуването и законосъобразността на плана за сливането.Член 17Законодателството на държавите-членки определя датата, на която сливането влиза в сила.Член 181. Сливането се оповестява по отношение на всяко от сливащите се дружества по начина, предвиден в законодателството на всяка държава-членка в съответствие с член 3 от Директива 68/151/ЕИО.2. Придобиващото дружество може самò да извърши формалностите по публикуването, свързани със самото него или с придобиваните дружества.Член 191. Сливането има следните последици ipso jure и едновременно:а) прехвърляне към придобиващото дружество на всички активи и пасиви на придобиваното дружество както в отношенията между придобиващото и придобиваното дружество, така и по отношение на трети лица;б) акционерите в придобиваното дружество стават акционери в придобиващото дружество;в) придобиваното дружество престава да съществува.2. Не се допуска получаването на акции в придобиващото дружество в замяна срещу акции в придобиваното дружество, които се притежават:а) от самото придобиващо дружество или чрез лице, което дейстбва от свое име, но за сметка на това дружество;илиб) от самото придобивано дружество или чрез лице, което действа от свое име, но за сметка на това дружество.3. Предходната разпоредба не засяга действието на законите на държавите-членки, които изискват извършването на особени формалности, за да може прехвърлянето на определени активи, права и задължения на придобиваното дружество да има действие спрямо трети лица. Придобиващото дружество може самò да извърши тези формалности; законодателството на държавите-членки може да допуска придобиваното дружество да продължи да извършва тези формалности за ограничен срок, който не може да бъде по-дълъг от шест месеца от датата, на която сливането влиза в сила, освен в извънредни случаи.Член 20Законодателството на държавите-членки задължително предвижда правила, които уреждат гражданската отговорност на членовете на ръководните или управителните органи на придобиваното дружество спрямо акционерите на това дружество за неправомерно поведение на членовете на тези органи при подготовката и извършването на сливането.Член 21Законодателството на държавите-членки задължително предвижда правила, които уреждат гражданската отговорност спрямо акционерите на придобиваното дружество на експертите, които отговарят за съставянето на отчета по член 10, параграф 1 от името на това дружество, за неправомерно поведение на тези експерти при изпълнението на задълженията им.Член 221. Законодателството на държавите-членки може да предвижда правила за недействителност на сливанията само в съответствие със следните условия:а) недействителността да бъде обявена със съдебно решение;б) сливанията, които са влезли в сила в съответствие с член 17, могат да бъдат обявени за недействителни само ако не е упражнен предварителен съдебен или административен контрол за тяхната законосъобразност, ако документите за тях не са съставени или заверени в надлежна правна форма, или ако бъде доказано, че решението на общото събрание е нищожно или унищожаемо според националното право;в) производство за обявяване на недействителността не може да се образува след изтичането на шест месеца от датата, на която сливането е влязло в сила по отношение на лицето, което се позовава на тази недействителност, или ако порокът е отстранен;г) когато е възможно отстраняване на порока, водещ до недействителност на сливането, компетентният съд дава на участващите дружества срок за това;д) решението, с което сливането се обявява за нищожно, се обнародва по начина, предвиден в законодателството на всяка държава-членка в съответствие с член 3 от Директива 68/151/ЕИО;е) ако законодателството на една държава-членка допуска трети лица да оспорват съдебното решение, те могат да сторят това само в шестмесечен срок от обнародването на решението по начина, предписан в Директива 68/151/ЕИО;ж) решението, с което сливането се обявява за нищожно, не засяга действителността на задълженията, възникнали в полза или в тежест на придобиващото дружество преди обнародването на решението и след датата по член 17.з) дружества, които са участвали в сливането, отговарят солидарно за задълженията на придобиващото дружество по буква ж).2. По изключение от параграф 1, буква а), законодателството на една държава-членка също може да предвижда, че недействителността на сливането се постановява от административен орган, ако решението на този орган подлежи на обжалване пред съд. Букви б), г), д), е), ж) и з) се прилагат по аналогия за административния орган. Такова производство за обявяване на недействителността не може да се образува след изтичането на повече от шест месеца от датата по член 17.3. Предходните разпоредби не засягат действието на правилата на държавите-членки относно недействителността на сливане, която е прогласена след упражняването на контрол, различен от предварителен съдебен или административен контрол за законосъобразност.ГЛАВА IIIСливане чрез учредяване на ново дружествоЧлен 231. Към сливането чрез учредяване на ново дружество се прилагат членове 5, 6, 7 и от 9 до 22, без да се засяга действието на членове 11 и 12 от Директива 68/151/ЕИО. За тази цел "сливащи се дружества" и "придобивано дружество" означават дружествата, чието съществуване се прекратява, а "придобиващо дружество" означава новообразуваното дружество.2. Член 5, параграф 2, буква а) се прилага и към новото дружество.3. Планът за сливането и учредителният договор или проектът за учредителен договор, респ. уставът или проектът за устав на новото дружество, ако те се съдържат в отделни документи, се одобряват на общо събрание на всяко от дружествата, чието съществуване се прекратява.4. Държавите-членки не са длъжни да прилагат към учредяването на ново дружество правилата за проверка на непаричните вноски, предвидени в член 10 от Директива 77/91/ЕИО.ГЛАВА IVПридобиване на едно дружество от друго дружество, което притежава 90 % или повече от неговите акцииЧлен 24Държавите-членки са длъжни да предвидят разпоредба за дружествата, регулирани от тяхното законодателство, във връзка с операцията, при която едно или няколко дружества се прекратяват без ликвидация и прехвърлят всичките си активи и пасиви на друго дружество, което е притежател на всичките им акции и други ценни книжа, даващи право на глас в общото събрание. Тази операция се регулира от разпоредбите на глава II, с изключение на членб 5, параграф 2, букви б), в) и г), ичленове 9 и 10, член 11, параграф 1, букви г) и д, член 19, параграф 1, буква б), членове 20 и 21.Член 25Държавите-членки не са длъжни да прилагат член 7 към операциите по член 24, ако са спазени най-малко следните условия:а) публикуването по член 6 за всяко дружество, участващо в операцията, трябва да бъде извършено най-малко един месец преди влизането ѝ в сила;б) най-малко един месец преди влизането на операцията в сила акционерите на придобиващото дружество трябва да имат право да се запознаят с документите по член 11, параграф 1, букви а), б) и в) в седалището на дружеството. Прилагат се член 11, параграфи 2 и 3;в) прилага се член 8, буква в).Член 26Държавите-членки могат да прилагат членове 24 и 25 към операции, при които едно или няколко дружества се прекратяват без ликвидация и прехвърлят всичките си активи и пасиви на друго дружество, ако всички акции и други ценни книжа по член 24 на придобиваното дружество или дружества се притежават от придобиващото дружество и/или от лица, които притежават тези ценни книжа от свое име, но за сметка на дружеството.Член 27При сливане, когато едно или няколко дружества се придобиват от друго дружество, което притежава 90 % или повече, но не всички акции и други ценни книжа с право на глас в общите събрания на всяко от тези дружества, държавите-членки не са длъжни да изискват одобрение на сливането от общото събрание на придобиващото дружество, ако са спазени най-малко следните условия:а) пуликуването по член 6 за придобиващото дружество да бъде извършено най-малко един месец преди насрочената дата на общото събрание на придобиваното дружество или дружества, на което ще се вземе решението по плана за сливането;б) най-малко един месец преди датата по буква а) всички акционери на придобиващото дружество да имат право да се запознаят с документите по член 11, параграф 1, букваи а), б) и в) в седалището на дружеството. Прилагат се член 11, параграфи 2 и 3.в) прилага се член 8, буква в).Член 28Държавите-членки не са длъжни да прилагат членове от 9 до 11 към сливания по смисъла на член 27, ако са спазени най-малко следните условия:а) малцинствените акционери на придобиваното дружество да имат право да предявят акциите си за изкупуване от придобиващото дружество;б) ако упражнят това право, те да имат право да получат насрещна престация, която съответства на стойността на акциите им;в) при разногласие по отношение на престацията да съществува възможност стойността ѝ да бъде определена от съд.Член 29Държавите-членки могат да приложат членове 27 и 28 към операции, при които едно или няколко дружества се прекратяват без ликвидация и прехвърлят всичките си активи и пасиви на друго дружество, ако 90 % или повече, но не всички акции и други ценни книжа по член 27 на придобиваното дружество или дружества са притежание на придобиващото дружество и/или на лица, които притежават тези акции и ценни книжа от свое име, но за сметка на това дружество.ГЛАВА VДруги операции, третирани като сливанияЧлен 30Ако при операция измежду посочените в член 2 законодателството на една държава-членка допуска плащане на парична сума в размер над 10 %, ce прилагат глвави II и III и членове 27, 28 и 29.Член 31Ако законодателството на една държава-членка допуска извършване на някоя от операциите по членове 2, 24 и 30 без прекратяване на всички придобивани дружества, в зависимост от случая се прилагат глава II, с изключение на член 19, параграф 1, буква в), глава III или глава IV.ГЛАВА VIЗаключителни разпоредбиЧлен 321. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, в тригодишен срок от нотифицирането ѝ. Те незабавно информират Комисията за това.2. Независимо от това може да се предвиди, че прилагането на разпоредбите на параграф 1 към нерегистрираните дружества в Обединеното кралство и Ирландия се отлага за срок от пет години от влизането им в сила.3. Държавите-членки не са длъжни да прилагат членове 13, 14 и 15 по отношение на притежателите на конвертируеми облигации или други конвертируеми ценни книжа, ако към момента на влизане в сила на законовите, подзаконовите и административните разпоредби по параграф 1 положението на тези притежатели на ценни книжа в случай на сливане е предварително определено в условията на емисията.4. Държавите-членки не са длъжни да прилагат тази директива към сливания или към операции, третирани като сливания, ако при влизането в сила на разпоредбите на параграф 1 вече еизвър шено формално действие, изисквано от националното право във връзка с тяхната подготовка или извършване.Член 33Адресати на настоящата директива са държавите-членки.Съставено в Люксембург на 9 октомври 1978 година.За СъветаПредседателH.-J. Vogel[1] ОВ C 89, 14.7.1970 г., стр. 20.[2] ОВ C 129, 11.12.1972 г., стр. 50; ОВ C 95, 28.4.1975 г., стр. 12.[3] ОВ C 88, 6.9.1971 г., стр. 18.[4] ОВ 2, 15.1.1962 г, стр. 36/62.[5] ОВ L 65, 14.3.1968 г., стр. 8.[6] ОВ L 26, 31.1.1977 г., стр. 1.[7] ОВ L 222, 14.8.1978 г, стр. 11.[8] ОВ L 61, 5.3.1977 г., стр. 26.--------------------------------------------------


title: Директива на Съвета от 15 октомври 1984 година за сближаване на законодателствата на държавите-членки относно керамичните предмети, предназначени за контакт с храни

text:
               13/ 06

               BG

               Официален вестник на Европейския съюз

               197

         31984L0500

               L 277/12

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 15 октомври 1984 година
   за сближаване на законодателствата на държавите-членки относно керамичните предмети, предназначени за контакт с храни
   (84/500/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 76/893/ЕИО на Съвета от 23 ноември 1976 г. за сближаване на законодателствата на държавите-членки относно материалите и предметите, предназначени за контакт с храни (1), и по-специално член 3 от нея,
   като взе предвид предложението от Комисията,
   като взе предвид становището на Европейския парламент (2),
   като взе предвид становището на Икономическия и социален комитет (3)

   като има предвид, че член 2 от Директива 76/893/ЕИО предвижда материалите и предметите да не предават на хранителните продукти съставките си в количества, които могат да застрашат човешкото здраве;
   като има предвид, че член 3 от същата директива предвижда Съветът в съответствие с процедурата по член 100 от Договора посредством директиви да приема специални разпоредби, които се прилагат за определени групи материали и предмети (специални директиви);
   като има предвид, че в повечето държави-членки керамичните предмети, предназначени за контакт с храни, подлежат на задължителни изисквания за защита на човешкото здраве, които установяват ограниченията за отделяните количества олово и кадмий;
   като има предвид, че тези изисквания са различни за отделните държави-членки и така се създават пречки за изграждането и функционирането на общия пазар;
   като има предвид, че тези пречки могат да се отстранят, когато пласирането на тези керамични предмети на пазара на Общността започне да се урежда с унифицирани правила; като има предвид, че следователно е необходимо да се съгласуват пределните стойности и методите за изпитване и анализиране на такива предмети;
   като има предвид, че подходящият инструмент за постигане на тази цел е специална директива по смисъла на член 3 от Директива 76/893/ЕИО, общите условия на която също се прилагат за този конкретен случай;
   като има предвид, че привеждането в съответствие с техническия прогрес на определени мерки за проверка и анализ, предвидени в директивата, е мярка за изпълнение, приемането на която трябва да се повери на Комисията, за да се опрости и ускори процедурата;
   като има предвид, че във всички случаи, когато Съветът предоставя пълномощия на Комисията да прилага изискванията към материалите и предметите, които са предназначени за контакт с храни, трябва да се установи процедура, която гарантира близко сътрудничество между държавите-членки и Комисията в рамките на Постоянния комитет по храните, създаден с Решение на Съвета на 13 ноември 1969 г.,
   ПРИЕ НАСТОЯЩАТА ДИРЕКТИВА:
   Член 1
   1.   Настоящата директива е специална директива по смисъла на член 3 от Директива 76/893/ЕИО.
   2.   Настоящата директива се отнася до възможното отделяне на олово и кадмий от керамични предмети, които в завършено състояние са предназначени за контакт с храни или са в контакт с храни в съответствие на тяхното предназначение.
   3.   „Керамични предмети“ означава изделия, произведени от смес на неорганични материали с общо високо съдържание на глина или силикат, към която могат да се прибавят малки количества органични материали. Тези изделия първо се формират и така получената форма се втвърдява окончателно чрез изпичане. Те могат да бъдат глазирани, емайлирани и/или украсени.
   Член 2
   1.   Количествата олово и кадмий, които се предават от керамичните предмети, не следва да превишат границите, посочени по-долу.
   2.   Количествата олово и кадмий, които се предават от керамичните предмети, се определят посредством изпитване, чиито условия са посочени в приложение I, като се използва методът на анализ описан в приложение II.
   3.   Когато даден керамичен предмет се състои от съд с керамичен похлупак, стойността на оловото и/или кадмия, която не трябва да бъде надвишавана (mg/dm2 или mg/литър), е тази, която се отнася само до съда.
   Самият съд и вътрешната повърхност на похлупака се изпитват отделно и при еднакви условия.
   Така получената сума на двете нива на извличане на олово и/или кадмий се счита за допустима за повърхността или за обема само на съда.
   4.   За керамичен предмет се счита този, който отговаря на изискванията на настоящата директива, когато количествата олово и/или кадмий, извлечени по време на изпитването, проведено в условията, предвидени в приложения I и II, не превишават следите стойности:

                  Pb

                  Cd

         —   Категория 1:

               Предмети, които не могат да се пълнят и предмети, които могат да се пълнят, вътрешната дълбочина на които, измерена от най-ниската точка към хоризонталната плоскост преминаваща през горния ръб не надвишава 25 мм

               0,8 мг/дм2

               0,07 мг/дм2

         —   Категория 2:

               Всички останали предмети, които могат да се пълнят

               4,0 мг/л

               0,3 мг/л

         —   Категория 3:

               Съдове за готвене; съдове за пакетиране и съхраняване с капацитет не повече от три литра

               1,5 мг/л

               0,1 мг/л

         5.   Когато даден керамичен предмет обаче не надвишава горните стойности с повече от 50 %, този предмет въпреки това се признава, че отговаря на изискванията на настоящата директива, ако най-малко три други предмета със същата форма, размери, украшение и глазура са подложени на изпитване, което е проведено при условията, указани в приложения I и II, и средните количества на олово и/или кадмий, извлечени от тези предмети не превишават определените граници, като при никой от тези предмети тези граници не се надвишават с повече от 50 %.
   Член 3
   Измененията, които трябва да се направят към приложенията в светлината на научно-техническия прогрес, с изключение на раздели 1 и 2 от приложение I, се приемат в съответствие с процедурата, установена в член 10 от Директива 76/893/ЕИО.
   Член 4
   1.   В срок от три години от нотификацията (4) на настоящата директива, Съветът определя в съответствие с процедурата, установена в член 100 от Договора:

               a)

               ограниченията, които трябва да бъдат наложени върху тези повърхности за керамичните предмети, които са предназначени за контакт с устата;

               б)

               методите на проверка за спазването на ограниченията, предвидени в буква a).

         2.   В рамките на същия период Комисията, на базата на токсикологичните и технологични данни, преразглежда граничните стойности, установени в член 2 с оглед на тяхното намаляване, както и условията за осветяване по време на провеждане на изпитването, посочени в приложение I и, ако е уместно, предоставя на Съвета предложения за изменения на директивата.
   Член 5
   1.   При необходимост държавите-членки изменят националните си законодателства в съответствие с настоящата директива така, че:

               —

               три години след нотификацията на настоящата директива да се разрешава търговията с керамичните предмети, които отговарят на изискванията ѝ,

               —

               пет години след нотификацията на настоящата директива, да се забрани пускането на пазара на керамичните предмети, които не отговарят на изискванията ѝ.

         Те незабавно информират Комисията за това.
   2.   Без да се засяга параграф 1, държавите-членки забраняват или продължават да забраняват производството на керамичните предмети, които не отговарят на разпоредбите на настоящата директива.
   Член 6
   Адресати на настоящата директива са държавите-членки.

      Съставено в Люксембург на 15 октомври 1984 година.

            За Съвета

            Председател

         J. BRUTON

      (1)  ОВ L 340, 9.12.1976 г., стр. 19.

      (2)  ОВ C 95, 28.4.1975 г., стр. 41.

      (3)  ОВ C 263, 17.11.1975, стр. 66.

      (4)  Настоящата директива е нотифицирана на държавите-членки на 17 октомври 1984 г.
   ПРИЛОЖЕНИЕ I
   ОСНОВНИ ПРАВИЛА ЗА ОПРЕДЕЛЯНЕ ОТДЕЛЯНЕТО НА ОЛОВО И КАДМИЙ
   1.   Изпитвателна течност („симулатор“)

   4 % (v/v) оцетна киселина в прясно приготвен воден разтвор.
   2.   Изпитвателни условия

   2.1.   Изпитването се провежда при температура от 22 ± 2 °C в продължение на 24 ± 0,5 часа.
   2.2.   При определяне отделянето само на олово пробата се покрива с подходящо предпазно средство и се излага на обичайните за лаборатория светлинни условия.
   Когато се определя отделянето на кадмий или на олово и кадмий, пробата се покрива така, че да се осигури изпитваната повърхността да бъде съхранявана в пълен мрак.
   3.   Пълнене

   3.1.   Проби, които могат да се пълнят

   Предметът се пълни с 4 % (v/v) разтвор на оцетната киселина до ниво не повече от 1 мм от точката на преливане; разстоянието се измерва от горния ръб на пробата.
   Пробите с плосък или леко наклонен ръб трябва да се запълнят така че разстоянието между повърхността на течността и точката на преливане да е не повече от 6 мм, измерени по наклонения ръб.
   3.2.   Проби, които не могат да се пълнят

   Повърхността на пробата, която не е предназначена за контакт с храни, най-напред се покрива с подходящ предпазен слой, който може да защитава от действието на 4 % (v/v) разтвор на оцетната киселина. След това пробата се потапя в приемник, който съдържа известно количество разтвор на оцетната киселина, така че повърхността, определена да влезе в контакта с хранителни продукти, изцяло да се покрие от изпитвателната течност.
   4.   Определяне на площта на повърхността

   Площта на повърхността на предметите от категория 1 е равна на площта на повърхността на менискуса, образувана от свободната повърхност на течността, която се получава при спазване изискванията за пълнене, посочени в раздел 3 по-горе.
   ПРИЛОЖЕНИЕ II
   МЕТОДИ ЗА АНАЛИЗ ЗА ОПРЕДЕЛЯНЕ ОТДЕЛЯНЕТО НА ОЛОВО И КАДМИЙ
   1.   Предмет и приложно поле
   Методът позволява да се определи специфичното отделяне на олово и/или кадмий.
   2.   Принцип
   Определянето на специфичното отделяне на олово и/или кадмий се извършва с атомноабсорбционна спектрофотометрия.
   3.   Реактиви

               —

               Всички реактиви трябва да са с аналитично качество, ако не е указано друго.

               —

               Когато се споменава вода, това винаги означава дестилирана вода или вода със сходно качество.

         3.1.   4 % (v/v) оцетна киселина във воден разтвор
   Прибавят се 40 ml ледена оцетна киселина към вода и се допълва до 1 000 ml.
   3.2.   Изходни разтвори
   Приготвят се изходни разтвори, които съдържат 1 000 мг/литър олово и най-малко 500 mg/литър кадмий, съответно в 4 % разтвор на оцетна киселина (3.1).
   4.   Инструменти
   4.1.   Атомноабсорбционен спектрофотометър
   Нормата на разделителната способност на уреда за определяне нивото на олово и кадмий трябва да е равна на или по-малка от:

               —

               0,1 mg/литър за олово,

               —

               0,01 mg/литър за кадмий.

         Нормата на разделителната способност се определя като концентрацията на елемента в 4 % оцетна киселина (3.1), при която се издава сигнал равен на два пъти фоновия шум на инструмента.
   5.   Метод
   5.1.   Подготовка на пробата
   Пробата трябва да бъде чиста и без мазнини или други материи, които могат да повлияят върху изпитването.
   Пробата се измива в разтвор от домашно течно средство за почистване при температура от приблизително 40 °C. Пробата се изплаква първо в чешмяна и след това в дестилирана вода или във вода със сходно качество. Изцежда се и се изсушава без да остават петна. Повърхността, която ще се изпитва, не трябва да се пипа, след като е почистена.
   5.2.   Определяне оловото и/или кадмия

               —

               Така подготвената проба се изпитва при условията посочени в приложение I.

               —

               Преди да се вземе изпитвателния разтвор за определяне на оловото и/или кадмия, съдържанието на пробата се хомогенизира посредством подходящ метод, който не допуска изтичане на разтвора или изтриване на изпитваната повърхност.

               —

               Извършва се контролно изпитване на използвания реактив за всяка определителна серия.

               —

               Определя се нивото на оловото и/или кадмия при подходящи условия с атомноабсорбционна спектрофотометрия.


title: Директива 98/78/ЕО на Европейския парламент и на Съвета от 27 октомври 1998 година относно допълнителен надзор върху застрахователни предприятия, които са част от застрахователна група

text:
Важна правна забележка

|

31998L0078

Официален вестник n° L 330 , 05/12/1998 стр. 0001 - 0012 специално чешко издание глава 06 том 03 стр. 151  - 162 специално испанско издание глава 06 том 03 стр. 151  - 162 специално унгарско издание глава 06 том 03 стр. 151  - 162 специално литвийско издание глава 06 том 03 стр. 151  - 162 LV.ES глава 06 том 03 стр. 151  - 162 MT.ES глава 06 том 03 стр. 151  - 162 PL.ES глава 06 том 03 стр. 151  - 162 SK.ES глава 06 том 03 стр. 151  - 162 специално словенско издание глава 06 том 03 стр. 151  - 162

		19981027Директива 98/78/ЕО на Европейския парламент и на Съветаот 27 октомври 1998 годинаотносно допълнителен надзор върху застрахователни предприятия, които са част от застрахователна групаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 57, параграф 2 от него,като взеха предвид предложението на Комисията [1],като взеха предвид становището на Икономическия и социален комитет [2],в съответствие с процедурата, предвидена в член 189б от Договора [3],(1) като имат предвид, че Първата директива 73/239/ЕИО на Съвета от 24 юли 1973 г. относно координирането на законовите, подзаконовите и административните разпоредби за достъпа и упражняването на пряка застрахователна дейност, различна от животозастраховане [4], и Първата директива 79/267/ЕИО на Съвета от 5 март 1979 г. относно координирането на законовите, подзаконовите и административните разпоредби за достъпа и упражняването на пряка животозастрахователна дейност [5] изискват застрахователните предприятия да поддържат граница на платежоспособност;(2) като имат предвид, че съгласно Директива 92/49/ЕИО на Съвета от 18 юни 1992 г. относно координирането на законовите, подзаконовите и административните разпоредби за прякото застраховане, различно от животозастраховането, и за изменение на Директива 73/239/ЕИО и Директива 88/357/ЕИО [6], и Директива 92/96/ЕИО на Съвета от 10 ноември 1992 г. относно координирането на законовите, подзаконовите и административните разпоредби за прякото животозастраховане и за изменение на Директива 79/267/ЕИО и Директива 90/619/ЕИО [7], достъпът и упражняването на застрахователна дейност са предмет на предоставяне на единно официално разрешително, издадено от органите на държавата-членка, където се намира главното управпение на съответното застрахователно предприятие (държава-членка по произхода); като имат предвид, че това разрешение позволява на предприятието да извършва дейност на цялата територия на Общността при режим на установяване или при режим на свободно предоставяне на услуги; като имат предвид, че компетентните органи на държавите-членки по произход са натоварени да следят финансовата стабилност на застрахователните предприятия, включително тяхната платежоспособност;(3) като имат предвид, че мерките за допълнителен надзор върху застрахователните предприятия, които са част от застрахователна група, трябва да позволяват на органите за надзор върху застрахователно предприятие, да направят по-обоснована преценка за финансовото му състояние; като имат предвид, че подобен допълнителен надзор трябва да отчита някои предприятия, които понастоящем не подлежат на надзор съгласно директивите на Общността; като имат предвид, че настоящата директива по никакъв начин не задължава държавите-членки да упражняват надзор върху тези предприятия, взети поотделно;(4) като имат предвид, че застрахователните предприятия в един общ застрахователен пазар се намират в пряка конкуренция помежду си и следователно изискванията за капитала трябва да бъдат равностойни; като имат предвид, че за тази цел критериите, приложими за определяне на допълнителния надзор не трябва да се оставят единствено на преценката на държавите-членки; като имат предвид, че приемането на общи основни правила ще бъде в най-добър интерес на Общността, тъй като ще предотврати нарушаването на конкуренцията; като имат предвид, че е необходимо да бъдат премахнати някои различия между законодателствата на държавите-членки по отношение на правилата за надзора върху застрахователни предприятия, които са част от застрахователна група;(5) като имат предвид, че възприетият подход се състои в осъществяване на основна хармонизация, която е необходима и достатъчна за постигане на взаимно признаване на системите за финансов надзор в тази област; като имат предвид, че целта на настоящата директива е в частност да защити интересите на застрахованите лица;(6) като имат предвид, че някои разпоредби на тази директива определят минимални стандарти; като имат предвид, че държавата-членка по произход може да определи по-строги правила за застрахователните предприятия, които имат разрешение от нейните компетентни органи;(7) като имат предвид, че тази директива предвижда допълнителен надзор върху всяко застрахователно дружество, което участва в най-малко едно застрахователно предприятие, презастрахователно предприятие или застрахователно предприятие от страна, която не е държава-членка, и при различни правила — допълнителен надзор върху всяко застрахователно предприятие, чието предприятие майка е застрахователен холдинг, презастрахователно предприятие, застрахователно предприятие от страна, която не е държава-членка или смесен застрахователен холдинг; като имат предвид, че надзорът на компетентните органи върху всяко отделно застрахователно предприятие остава основен принцип в надзора върху застраховането;(8) като имат предвид, че за застрахователните предприятия, които са част от застрахователна група, е необходимо да се изчислява коригирана граница на платежоспособност; като имат предвид, че компетентните органи в Общността прилагат различни методи за отчитане влиянието върху финансовото състояние на застрахователно предприятие дължащо се на факта, че принадлежи към застрахователна група; като имат предвид, че тази директива определя три метода за извършване на това изчисление; като имат предвид, че е възприет принципът, че тези три метода са еквивалентни за целите на финансовия надзор;(9) като имат предвид, че платежоспособността на дъщерно застрахователно предприятие на застрахователен холдинг, презастрахователно предприятие или застрахователно предприятие от страна, която не е държава-членка може да бъде повлияна от финансовите средства на групата, на която това дъщерно предприятие е член, както и разпределението на тези средства вътре в групата; като имат предвид, че на компетентните органи трябва да бъдат предоставени средства за упражняване на допълнителен надзор и за предприемане на подходящи мерки на равнище на застрахователното предприятие, когато неговата платежоспособност е, или може да бъде поставена под заплаха;(10) като имат предвид, че компетентните органи следва да имат достъп до всяка информация, полезна за упражняването на допълнителния надзор; като имат предвид, че трябва да бъде установено сътрудничество между органите, отговарящи за надзора върху застрахователните предприятия, както и между тези органи и надзорните органи в други финансови сектори;(11) като имат предвид, че сделките между членовете на група могат да засегнат финансовото състояние на застрахователно предприятие; като имат предвид, че компетентните органи трябва да бъдат в състояние да упражняват общ надзор върху някои категории вътрешногрупови операции и да предприемат подходящи мерки на равнище на застрахователното предприятие, когато неговата платежоспособност е, или може да бъде поставена под заплаха,ПРИЕХА НАСТОЯЩАТА ДИРЕКТИВА:Член 1ОпределенияПо смисъла на тази директива:а) "застрахователно предприятие" означава предприятие, което е получило официално разрешително в съответствие с член 6 от Директива 73/239/ЕИО или с член 6 от Директива 79/267/ЕИО;б) "застрахователно предприятие от страна, която не е държава-членка" означава предприятие, за което би било необходимо издаването на разрешително в съответствие с член 6 от Директива 73/239/ЕИО или член 6 от Директива 79/267/ЕИО, ако седалището на това предприятие е в Общността;в) "презастрахователно предприятие" означава предприятие, различно от застрахователно предприятие или застрахователно предприятие от страна, която не е държава-членка, чийто основен предмет на дейност е поемане на рискове, прехвърлени от застрахователно предприятие, от застрахователно предприятие от страна, която не е държава-членка, или от други презастрахователни предприятия;г) "предприятие майка" означава предприятие майка по смисъла на член 1 от Директива 83/349/ЕИО [8], както и всяко предприятие, което по мнението на компетентните органи действително упражнява господстващо влияние върху друго предприятие;д) "дъщерно предприятие" означава дъщерно предприятие по смисъла на член 1 от Директива 83/349/ЕИО, както и всяко предприятие, върху което, по мнението на компетентните органи, се упражнява господстващо влияние от предприятие майка. Всички дъщерни дружества на дъщерни предприятия се смятат за дъщерни дружества на предприятието майка, което е начело на тези предприятия;е) "дялово участие" означава дялово участие по смисъла на член 17, изречение първо от Директива 78/660/ЕИО [9] или прякото или непряко притежаване на 20 % или повече от правата на глас или от капитала на едно предприятие;ж) "предприятие, притежаващо дялово участие" означава предприятие, което е предприятие майка или друго предприятие, което притежава дялово участие;з) "свързано предприятие" означава дъщерно или друго предприятие, в което се притежава дялово участие;и) "застрахователен холдинг" означава предприятие майка с основен предмет на дейност придобиване и притежаване на дялови участия в дъщерни предприятия, когато тези дъщерни предприятия са изключително или главно застрахователни предприятия, презастрахователни предприятия или застрахователни предприятия от страни, която не са държави-членки, като поне едно от тези дъщерни предприятия е застрахователно предприятие;й) "смесен застрахователен холдинг" означава предприятие майка, различно от застрахователно предприятие, застрахователно предприятие от страна, която не е държава-членка, презастрахователно предприятие или застрахователен холдинг, което включва поне едно застрахователно предприятие от дъщерните му предприятия;к) "компетентни органи" означава националните органи, които със закон или подзаконов акт са овластени да упражняват надзор върху застрахователните предприятия.Член 2Случаи на приложение на допълнителния надзор върху застрахователни предприятия1. В допълнение към разпоредбите на Директива 73/239/ЕИО и Директива 79/267/ЕИО, които установяват правилата за надзор върху застрахователни предприятия, държавите-членки предвиждат допълнителен надзор върху всяко застрахователно предприятие, притежаващо дялово участие в най-малко едно застрахователно предприятие, презастрахователно предприятие или застрахователно предприятие от страна, която не е държава-членка, по реда и условията на членове 5, 6, 8 и 9.2. Всяко застрахователно предприятие, чието предприятие майка е застрахователен холдинг, презастрахователно предприятие или застрахователно предприятие от страна, която не е държава-членка подлежи на допълнителен надзор по реда и условията на член 5, параграф 2, членове 6, 8 и 10.3. Всяко застрахователно предприятие, чието предприятие майка е смесен застрахователен холдинг, подлежи на допълнителен надзор по реда и условията на член 5, параграф 2, членове 6 и 8.Член 3Обхват на допълнителния надзор1. Упражняването на допълнителен надзор в съответствие с член 2 не означава, че компетентните органи са длъжни да упражняват надзор по отношение на застрахователното предприятие от страна, която не е държава-членка, застрахователния холдинг, смесения застрахователен холдинг или презастрахователното предприятие, взети поотделно.2. При допълнителния надзор се вземат предвид:- свързаните предприятия на застрахователното предприятие,- предприятията, притежаващи дялово участие в застрахователното предприятие,- свързаните предприятия на предприятие, притежаващо дялово участие в застрахователното предприятие,посочени в членове 5, 6, 8, 9 и 10.3. Държавите-членки могат да решат да не вземат предвид при упражняването на допълнителния надзор, посочен в член 2, предприятията, чието седалище се намира в страна, която не е държава-членка, когато съществуват юридически пречки за предаване на необходимата информация, без да се засяга действието на разпоредбите на приложение I, точка 2.5, и на приложение II, точка 4.Наред с това, компетентните органи, които отговарят за упражняването на допълнителен надзор, могат, в случаите, посочени по-долу, да решат за всеки конкретен случай да не вземат предвид определено предприятие при допълнителния надзор, посочен в член 2:- ако предприятието, което следва да бъде взето предвид, представлява незначителен интерес с оглед целите на допълнителния надзор върху застрахователни предприятия,- ако включването на финансовото състояние на предприятието би било неуместно или от заблуждаващо с оглед целите на допълнителния надзор върху застрахователни предприятия.Член 4Органи, компетентни да упражняват допълнителен надзор1. Допълнителният надзор се упражнява от компетентните органи на държавата-членка, в която застрахователното предприятие е получило официално разрешително в съответствие с член 6 от Директива 73/239/ЕИО или член 6 от Директива 79/267/ЕИО.2. Когато застрахователен холдинг, презастрахователно предприятие, застрахователно предприятие от страна, която не е държава-членка или смесен застрахователен холдинг е предприятие майка по отношение на застрахователни предприятия, които имат разрешително в две или повече държави-членки, компетентните органи на съответните държави-членки могат да постигнат споразумение относно кои от тях ще отговарят за упражняването на допълнителния надзор.3. Когато в държава-членка съществува повече от един компетентен орган за разумен надзор върху застрахователни предприятия и презастрахователни предприятия, тази държава-членка предприема нужните мерки, за да организира координацията на тези органи.Член 5Наличие и качество на информацията1. Държавите-членки предвиждат, че компетентните органи са длъжни да изискват всяко застрахователно предприятие, което подлежи на допълнителен надзор, да разполага с подходящи механизми за вътрешен контрол с цел предоставяне на всички данни и всяка информация, полезни за целите на този надзор.2. Държавите-членки предприемат нужните мерки с цел никакви пречки от правен характер в тяхната компетенция да не възпрепятстват предприятията, подлежащи на допълнителен надзор, и техните свързани предприятия и предприятия, притежаващи дялово участие, да обменят помежду си информация, полезна за целите на допълнителния надзор.Член 6Достъп до информация1. Държавите-членки предвиждат техните компетентни органи, отговорни за упражняване на допълнителен надзор, да имат достъп до всяка информация, която би била полезна за целите на надзора върху застрахователно предприятие, подлежащо на допълнителен надзор. Компетентните органи могат да се обръщат направо към съответните предприятия съгласно член 3, параграф 2 за получаване на нужната им информация, само ако тази информация е била поискана от застрахователното предприятие и то не я предоставило.2. Държавите-членки предвиждат компетентните им органи да могат да извършват на тяхна територия, сами или чрез лица, оправомощени за тази цел, проверка на място на информацията по параграф 1 съответно в:- застрахователното предприятие, което подлежи на допълнителен надзор,- дъщерните предприятия на това застрахователно предприятие,- предприятията майки на това застрахователно предприятие,- дъщерните предприятия на предприятие майка на това застрахователно предприятие.3. Когато, при прилагането на този член, компетентните органи на една държава-членка желаят в конкретен случай да проверят важна информация за предприятие, което се намира в друга държава-членка и е свързано застрахователно предприятие, дъщерно предприятие, предприятие майка или дъщерно предприятие на предприятие майка на застрахователното предприятие, подлежащо на допълнителен надзор, те трябва да поискат компетентните органи на другата държава-членка да извършат проверката. Органите, получили такова искане, са длъжни да предприемат действия в рамките на тяхната компетентност, като извършат проверката сами или като позволят на органите, които са отправили искането или на одитор, или експерт да я извършат.Член 7Сътрудничество между компетентните органи1. Когато застрахователни предприятия, установени в различни държави-членки, са пряко или непряко свързани или имат общо предприятие, притежаващо дялово участие, компетентните органи на всяка държава-членка си изпращат при поискване всяка полезна информация, която би позволила или улеснила упражняването на надзора съгласно тази директива, и съобщават по своя инициатива всяка информация, която според тях е важна за другите компетентни органи.2. Когато застрахователно предприятие и кредитна институция по смисъла на Директива 77/780/ЕИО [10] или инвестиционно предприятие по смисъла на Директива 93/22/ЕИО [11], или и двете, са пряко или непряко свързани или имат общо предприятие, притежаващо дялово участие, компетентните органи и органите, натоварени с обществена отговорност да упражняват надзор върху другите предприятия, осъществяват тясно сътрудничество помежду си. Без да се засягат съответните им задължения, тези органи си предоставят всяка информация, която би улеснила изпълнението на задачата им, по-специално в рамките на настоящата директива.3. Информацията, получена съгласно тази директива, и по-специално всеки обмен на информация между компетентните органи, който е предвиден в тази директива, е предмет на задължение за спазване на служебна тайна, определено в член 16 от Директива 92/49/ЕИО и член 15 от Директива 92/96/ЕИО.Член 8Операции между членове на групата1. Държавите-членки предвиждат компетентните органи да упражняват общ надзор върху сделките между:а) застрахователно предприятие и:i) свързано предприятие на застрахователното предприятие;ii) предприятие, притежаващо дялово участие в застрахователното предприятие;iii) свързано предприятие на предприятие, притежаващо дялово участие в застрахователно предприятие;б) застрахователно предприятие и физическо лице, което има дялово участие:i) в застрахователното предприятие или в негово свързано предприятие;ii) в предприятие, притежаващо дялово участие в застрахователното предприятие;iii) в свързано предприятие на предприятие, притежаващо дялово участие в застрахователното предприятие.Тези сделки се отнасят по-специално до:- заеми,- гаранции и задбалансови операции,- допустими елементи при определяне, границата на платежоспособност,- инвестиции,- презастрахователни операции,- договори за подялба на разходи.2. За тази цел държавите-членки изискват от застрахователните предприятия да декларират най-малко веднъж годишно пред компетентните органи важните сделки, предвидени в параграф 1.Ако, въз основа на тази информацията е видно, че платежоспособността на застрахователното предприятие е или може да бъде поставена под заплаха, компетентният орган предприема подходящи мерки на равнище на застрахователното предприятието.Член 9Изискване за коригиране на платежоспособност1. В случаите, посочени в член 2, параграф 1, държавите-членки изискват да се извърши изчисление на коригираната платежоспособност в съответствие с приложение I.2. Всички свързани предприятия, предприятия, притежаващи дялово участие или свързани предприятия на предприятие, притежаващо дялово участие се включват в изчислението, посочено в параграф 1.3. Ако изчислението по параграф 1 покаже, че коригираната платежоспособност е отрицателна, компетентните органи предприемат подходящи мерки спрямо съответното застрахователно предприятие.Член 10Презастрахователни предприятия, застрахователни холдинги и застрахователни предприятия от страна, която не е държава-членка1. В случаите, посочени в член 2, параграф 2, държавите-членки изискват да бъде прилаган методът на допълнителен надзор, в съответствие с приложение II.2. В случаите, посочени в член 2, параграф 2, в изчислението се включват всички свързани предприятия на застрахователния холдинг, на презастрахователното предприятие или на застрахователното предприятие от страна, която не е държава-членка съгласно метода, предвиден в приложение II.3. Ако, въз основа на това е изчисление компетентните органи стигнат до заключението, че платежоспособността на дъщерно застрахователно предприятие на застрахователния холдинг, презастрахователното предприятие или застрахователното предприятие от страна, която не е държава-членка е, или може да бъде поставена под заплаха, те предприемат подходящи мерки на равнище на застрахователно предприятие.Член 11Прилагане1. Държавите-членки приемат необходимите законови, подзаконови и административни разпоредби, за да приведат законодателството си в съответствие с настоящата директива, най-късно до 5 юни 2000 г. Те незабавно уведомяват Комисията за това.2. Държавите-членки предвиждат, че разпоредбите, посочени в параграф 1, се прилагат за пръв път при надзора върху счетоводните отчети за финансовата година, която започва на 1 януари 2001 г. или през тази календарна година.3. Когато държавите-членки приемат мерките, посочени в параграф 1, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.4. Държавите-членки съобщават на Комисията текстовете на основните разпоредби на националното си право, приети от тях в областта, регулирана от тази директива.5. Най-късно до 1 януари 2006 г., Комисията представя на Комитета по застраховане отчет за прилагането на тази директива, и при нужда — за необходимостта от по-нататъшна хармонизация.Член 12Влизане в силаНастоящата директива влиза в сила в деня на публикуването ѝ в Официален вестник на Европейските общности.Член 13АдресатиАдресати на настоящата директива са държавите-членки.Съставено в Люксембург на 27 октомври 1998 година.За Европейския парламентПредседателJ. M. Gil-roblesЗа СъветаПредседателE. Hostasch[1] ОВ C 341, 19.12.1995 г., стр. 16, и ОВ C 108, 7.4.1998 г., стр. 48.[2] ОВ С 174, 17.6.1996 г., стр. 16.[3] Становище на Европейския парламент от 23 октомври 1997 г. (ОВ C 339, 10.11.1997 г., стр. 136), Обща позиция на Съвета от 30 март 1998 г. (ОВ C 204, 30.6.1998 г., стр. 1), Решение на Европейския парламент от 16 септември 1998 г. (ОВ C 313, 12.10.1998 г.) и Решение на Съвета от 13 октомври 1998 г.[4] ОВ L 228, 16.8.1973 г., стр. 3. Директива, последно изменена с Директива 95/26/ЕО (ОВ L 168, 18.7.1995 г., стр. 7).[5] ОВ L 63, 13.3.1979 г., стр. 1. Директива, последно изменена с Директива 95/26/ЕО.[6] ОВ L 228, 11.8.1992 г., стр. 1. Директива, изменена с Директива 95/26/ЕО.[7] ОВ L 360, 9.12.1992 г., стр. 1. Директива, изменена с Директива 95/26/ЕО.[8] Седма директива 83/349/ЕИО на Съвета от 13 юни 1983 г., приета на основание член 54, параграф 3, буква ж) от Договора, относно консолидираните счетоводни отчети (ОВ L 193, 18.7.1983 г., стр. 1). Директива, последно изменена с Акта за присъединяване от 1994 г.[9] Четвърта директива 78/660/ЕИО на Съвета от 25 юли 1978 г., приета на основание член 54, параграф 3, буква ж) от Договора, относно годишните счетоводни отчети на някои дружества (ОВ, L 222, 14.8.1978 г., стр. 11). Директива, последно изменена с Акта за присъединяване от 1994 г.[10] Първа директива 77/780/ЕИО на Съвета от 12 декември 1977 г. относно координирането на законовите, подзаконови и административни разпоредби за достъпа и упражняването на дейността на кредитни институции (ОВ L 322, 17.12.1977 г., стр. 30). Директива, последно изменена с Директива 96/13/ЕО (ОВ L 66, 16.3.1996 г., стр. 15).[11] Директива 93/22/ЕИО на Съвета от 10 май 1993 г. относно инвестиционните услуги, свързани с ценни книжа (ОВ L 141, 11.6.1993 г., стр. 27). Директива, последно изменена с Директива 97/9/ЕО (ОВ L 84, 26.3.1997 г., стр. 22).--------------------------------------------------19981027ПРИЛОЖЕНИЕ IИЗЧИСЛЯВАНЕ НА КОРИГИРАНАТА ПЛАТЕЖОСПОСОБНОСТ НА ЗАСТРАХОВАТЕЛНИТЕ ПРЕДПРИЯТИЯ1. ИЗБОР НА МЕТОД НА ИЗЧИСЛЯВАНЕ И ОБЩИ ПРИНЦИПИА. Държавите-членки предвиждат, че изчисляването на коригираната платежоспособност на застрахователните предприятия, посочени в член 2, параграф 1 се извършва съгласно един от методите, описани в точка 3. Независимо от това държава-членка може да предвиди компетентните органи да разрешат или да изискват прилагането на метод по точка 3, различен от избрания от тази държава-членка.Б. ПропорционалностПри изчисляването на коригирана платежоспособност на застрахователно предприятие се взема предвид пропорционалния дял, притежаван от предприятието, притежаващо дялово участие в свързаните му предприятия."Пропорционален дял" означава, когато се прилага метод 1 или метод 2, описани в точка 3, частта от записания капитал, притежавана пряко или непряко от предприятието, притежаващо дялово участие, или, когато се прилага метод 3, описан в точка 3, процентите, използвани при съставяне на консолидираните счетоводни отчети.От друга страна, независимо от прилагания метод, когато свързаното предприятие е дъщерно предприятие и има дефицит на платежоспособността, трябва да се вземе предвид общият дефицит на платежоспособността на дъщерното предприятие.Въпреки това, ако компетентните органи са на мнение, че отговорността на предприятието майка, което притежава дял от капитала, е строго ограничена и недвусмислено до този дял от капитала, те могат да разрешат дефицитът на платежоспособността на дъщерното предприятие да бъде отчетен на пропорционална основа.В. Премахване на двойното използване на елементи при определяне границата на платежоспособностВ.1. Общ режим на елементите, използвани при определяне на границата на платежоспособностБез оглед на прилагания метод на изчисляване на коригираната платежоспособност на застрахователно предприятие, трябва да се премахне двойно включване на допустимите елементи при определяне границата на платежоспособност при различните застрахователни предприятия, които се вземат предвид при изчислението.За тази цел при изчисляването на коригираната платежоспособност на застрахователно предприятие, и ако методите, описани в точка 3 не предвиждат това, се изключват следните суми:- стойността на всеки актив на това застрахователно предприятие, който съставлява финансиране на допустимите елементи при определяне границата на платежоспособност на едно от неговите свързани застрахователни предприятия,- стойността на всеки актив на свързано застрахователно предприятие на това застрахователно предприятие, който съставлява финансиране на допустимите елементи при определяне границата на платежоспособност на това застрахователно предприятие,- стойността на всеки актив на свързано застрахователно предприятие на това застрахователно предприятие, която представлява финансирането на допустимите елементи при определяне границата на платежоспособност на всяко друго свързано застрахователно предприятие на това застрахователно предприятие.В.2. Режим на определени елементиБез да се засягат разпоредбите на раздел В.1:- резервите от печалба и бъдещите печалби на свързано предприятие за животозастраховане на застрахователното предприятие, чиято граница на платежоспособност се изчислява, и- записаният, но невнесен капитал на свързано застрахователно предприятие на застрахователното предприятие, чиято коригирана платежоспособност се изчислява,могат да се включат в изчислението само доколкото са допустими, за да покрият изискването за границата на платежоспособност на свързаното предприятие. Независимо от това записаният, но невнесен капитал, който представлява потенциално задължение на предприятието, притежаващо дялово участие, изцяло се изключва от изчислението.От изчислението също се изключва и записаният, но невнесен капитал на застрахователното предприятие, притежаващо дялово участие, което представлява потенциално задължение на свързано застрахователно предприятие.От изчислението се изключва записаният, но невнесен капитал на свързано застрахователно предприятие, който представлява потенциално задължение на друго свързано застрахователно предприятие на същото застрахователно предприятие, притежаващо дялово участие.В.3. ПрехвърлимостАко компетентните органи считат, че някои елементи, допустими при определяне границата на платежоспособност на свързано застрахователно предприятие, различни от посочените в раздел В.2, не могат да бъдат реално осигурени в наличност, за да покрият изискването за граница на платежоспособността на застрахователното предприятие, притежаващо дялово участие, за което се изчислява коригирана платежоспособност, тези елементи могат да се включат в изчислението само доколкото те са допустими за покриване на изискването за граница на платежоспособност на свързаното предприятие.В.4. Сумата на елементите, посочени в раздели В.2 и В.3, не може да превишава изискуемата граница на платежоспособност на свързаното застрахователно предприятие.Г. Изключване на капитала, генериран между членовете на групатаПри изчисляване на коригираната платежоспособност не се вземат предвид допустимите елементи при определяне границата на платежоспособност, възникнали в резултат на взаимно финансиране между застрахователното предприятие и:- свързано предприятие,- предприятие, притежаващо дялово участие,- друго свързано предприятие на някое от предприятията, притежаващи дялово участие.Освен това, не се вземат предвид нито един от допустимите елементи при определяне границата на платежоспособност на свързано застрахователно предприятие на застрахователното предприятие, за което се изчислява коригираната платежоспособност, ако съответният елемент е възникнал в резултат на взаимно финансиране с всяко друго свързано предприятие на това застрахователно предприятие.В частност, взаимно финансиране е налице, когато застрахователно предприятие или негово свързано предприятие притежава акции или дялове или отпуска заеми на друго предприятие, което пряко или непряко притежава елемент, допустим за границата на платежоспособност на първото предприятие.Д. Компетентните органи следят коригираната платежоспособност да се изчислява с периодичността, определена в Директива 73/239/ЕИО и Директива 79/267/ЕИО за изчисляване на границата на платежоспособност на застрахователните предприятия. Стойността на активите и пасивите се оценява съгласно съответните разпоредби на Директива 73/239/ЕИО, Директива 79/267/ЕИО и Директива 91/674/ЕИО [1].2. ПРИЛАГАНЕ НА МЕТОДИТЕ НА ИЗЧИСЛЯВАНЕ2.1. Свързани застрахователни предприятияКоригираната платежоспособност се изчислява в съответствие с общите принципи и методи, посочени в това приложение.При всички методи, когато застрахователното предприятие има повече от едно свързани застрахователни предприятия, коригираната платежоспособност се изчислява, като се включва всяко от тези свързани застрахователни предприятия.В случай на последователни дялови участия (например едно застрахователно предприятие е предприятие, притежаващо дялово участие в друго застрахователно предприятие, което е също предприятие, притежаващо дялово участие в застрахователно предприятие), изчислението на коригираната платежоспособност се извършва на равнището на всяко застрахователно предприятие, притежаващо дялово участие, което има най-малко едно свързано застрахователно предприятие.Държавите-членки могат да се откажат от изчисляването на коригираната платежоспособност на застрахователно предприятие:- ако предприятието е свързано предприятие на друго застрахователно предприятие, получило разрешително в същата държава-членка, и това свързано предприятие се взема предвид при изчисляването на коригираната платежоспособност на застрахователното предприятие, притежаващо дялово участие, или- застрахователното предприятие е свързано предприятие на застрахователен холдинг или на презастрахователно предприятие със седалище според устройствения акт в същата държава-членка като застрахователното предприятие, и както застрахователният холдинг или презастрахователното предприятие, така и свързаното застрахователно предприятие са включени в извършеното изчисление.Държавите-членки могат да се откажат от изчисляването на коригираната платежоспособност на застрахователно предприятие, ако е свързано застрахователно предприятие на друго застрахователно предприятие, презастрахователно предприятие или застрахователен холдинг със седалище според устройствения акт в друга държава-членка, и ако компетентните органи на съответните държави-членки са се споразумели да възложат допълнителния надзор да бъде упражняван от компетентния орган на последната държава-членка.Във всички случаи дерогацията се допуска само ако компетентните органи са удовлетворени, че елементите, допустими при определяне границите на платежоспособност на застрахователните предприятия, са правилно разпределени между тези предприятия.Държавите-членки могат да предвидят, че когато седалището на свързаното застрахователно предприятие е в държава-членка, различна от тази на застрахователното предприятие, за което се извършва изчисляването на коригираната платежоспособност при изчислението се взема предвид, по отношение на свързаното предприятие, платежоспособността, оценена от компетентните органи на тази друга държава-членка.2.2. Свързани презастрахователни предприятияПри изчисляване на коригираната платежоспособност на застрахователно предприятие, което е предприятие, притежаващо дялово участие в презастрахователно предприятие, това свързано презастрахователно предприятие се третира единствено за нуждите на изчислението по аналогия със свързано застрахователно предприятие, като се прилагат общите принципи и методи, описани в това приложение.За тази цел за всяко свързано презастрахователно предприятие се установява изискване за теоретична платежоспособност въз основа на същите правила като тези, определени в член 16, параграфи от 2 до 5 от Директива 73/239/ЕИО или член 19 от Директива 79/267/ЕИО. От друга страна, в случай на значителни трудности при прилагането на тези правила, компетентните органи могат да разрешат изискването за теоретична платежоспособност за животозастраховане да се изчислява на основата на първия резултат, предвиден в член 16, параграф 3 от Директива 73/239/ЕИО. Същите елементи, като тези, посочени в член 16, параграф 1 от Директива 73/239/ЕИО и в член 18 от Директива 79/267/ЕИО, се считат за допустими при определяне границата на теоретична платежоспособност. Стойността на активите и пасивите се оценява по правилата, предвидени в посочените директиви и в Директива 91/674/ЕИО.2.3. Междинни застрахователни холдингиПри изчисляване на коригираната платежоспособност на застрахователно предприятие, което притежава дялово участие в свързано застрахователно предприятие, презастрахователно предприятие или застрахователно предприятие от страна, която не е държава-членка посредством застрахователен холдинг, се взема предвид състоянието на междинния застрахователен холдинг. Единствено за целите на това изчисление, което следва да се извършва по общите принципи и методи, описани в настоящото приложение, застрахователният холдинг се третира като застрахователно дружество, което би подлежало на изискване за платежоспособност равна на нула както и на същите условия, като тези определени в член 16, параграф 1 от Директива 73/239/ЕИО или на член 18 от Директива 79/267/ЕИО, по отношение на допустимите елементи при определяне границата на платежоспособност.2.4. Свързани застрахователни или презастрахователни предприятия със седалище според устройствения акт в страни, които не са държави-членкиА. Свързани застрахователни предприятия от страни, които не са държави-членкиПри изчисляване на коригираната на платежоспособност на застрахователно предприятие, което е предприятие, притежаващо дялово участие в застрахователно предприятие от държава, която не е държава-членка, последното се третира единствено за целите на изчислението по аналогия със свързано застрахователно предприятие, като се прилагат общите принципи и методи, описани в това приложение.Когато, обаче, третата страна, в която се намира седалището според устройствения акт на това предприятие, изисква то да има разрешително и да му налага изискване за платежоспособност, най-малко сравнима с тази, предвидена в Директива 73/239/ЕИО или Директива 79/267/ЕИО, като имат предвид елементите за покриване на това изискване държавите-членки могат да предвидят, че изчислението взема предвид, по отношение на това предприятие, изискването за платежоспособност и елементите, допустими за удовлетворяване на това изискване, предвидени от въпросната страна, която не е държава-членка.Б. Свързани презастрахователни предприятия от страни, която не са държави-членкиНезависимо от точка 2.2, при изчисляване на коригираната платежоспособност на застрахователно предприятие, което е предприятие, притежаващо дялово участие в презастрахователно предприятие със седалище според устройствения акт в държава, която не е държава-членка и при същите условия като тези, определени в точка А по-горе, държавите-членки могат да предвидят, че при изчисляването се взема предвид по отношение на последното предприятие, собствените средства и елементите, допустими за удовлетворяване на това изискване, предвидени от съответната държава, която не е държава-членка. Когато такива изисквания съществуват само за застрахователните предприятия от страна, която не е държава-членка, теоретичното изискване за собствени средства на свързаното презастрахователно предприятие и елементите, допустими за задоволяване на това теоретичното изискване могат да бъдат изчислени, както ако въпросното предприятие би било свързано застрахователно предприятие от тази държава, която не е държава-членка.2.5. Липса на нужната информацияКогато по някаква причина компетентните органи не разполагат с информация, необходима за изчисляване на коригираната платежоспособност на застрахователно предприятие и отнасяща се до свързано предприятие със седалище според устройствения акт в държава-членка или в държава, която не е държава-членка, счетоводната стойност на това предприятие в застрахователните предприятия, притежаващи дялово участие се приспада от елементите, допустими при определяне границата на коригирана платежоспособност. В този случай нереализираните доходи, свързани с дяловото участие не се допускат като допустим елемент при определянето на коригираната платежоспособност.3. МЕТОДИ НА ИЗЧИСЛЯВАНЕМетод 1: Метод на приспадане и сумиранеКоригираната платежоспособност на застрахователното предприятие, притежаващо дялово участие е разликата между:i) сумата на:а) елементите, допустими при определяне границата на платежоспособност на застрахователното предприятие, притежаващо дялово участие, иб) пропорционалния дял на застрахователното предприятие, притежаващо дялово участие в елементите, допустими при определяне границата на платежоспособност на свързаното застрахователно предприятие;иii) сумата на:а) счетоводната стойност на свързаното застрахователно предприятие в застрахователното предприятие, притежаващо дялово участие, иб) изискването за платежоспособност на застрахователното предприятие, притежаващо дялово участие, ив) пропорционалния дял от изискването за платежоспособност на свързаното застрахователно предприятие.Когато дяловото участие в свързаното застрахователно предприятие се състои изцяло или отчасти в непряко притежание, точка ii), а) включва стойността на непряко притежаваните елементи, като се отчитат съответните последователни участия; а точки i), б) и ii), в) включват съответните пропорционални дялове на елементите, допустими при определяне границата на платежоспособност на свързаното застрахователно предприятие, и изискването за платежоспособност на свързаното застрахователно предприятие, съответно.Метод 2: Метод на приспадане на изискуемата границаКоригираната платежоспособност на застрахователното предприятие, притежаващо дялово участие, е разликата между:i) сумата на допустимите елементи при определяне границата на платежоспособност на застрахователното предприятие, притежаващо дялово участие;иii) сумата на:а) изискуемата платежоспособност на застрахователното предприятие, притежаващо дялово участие, иб) пропорционалния дял на изискуемата платежоспособност на свързаното застрахователно предприятие.При оценяване на допустимите елементи при определяне границата на платежоспособност, дяловите участия по смисъла на тази директива се оценяват по метода "equity" в съответствие с възможността, предвидена в член 59, параграф 2, буква б) от Директива 78/660/ЕИО.Метод 3: Метод, основан на счетоводно консолидиранеИзчисляването на коригираната платежоспособност на застрахователното предприятие, притежаващо дялово участие, се извършва на основата на консолидираните счетоводни отчети. Коригираната платежоспособност на застрахователното предприятие, притежаващо дялово участие, е разликата между:допустимите елементи при определяне границата на платежоспособност, изчислени на основата на консолидираните данни иа) сумата на изискуемата платежоспособност на застрахователното предприятие, притежаващо дялово участие и пропорционалните дялове на изискуемата платежоспособност на свързаните застрахователни предприятия на основата на процентите, използвани при съставяне на консолидираните счетоводни отчети; илиб) изискуемата платежоспособност, изчислена на основата на консолидираните данни.Разпоредбите на Директива 73/239/ЕИО, Директива 79/267/ЕИО и Директива 91/674/ЕИО се прилагат при изчисляване на допустимите елементи при определяне границата на платежоспособност, и на изискуемата платежоспособност на основата на консолидираните данни.[1] Директива 91/674/ЕИО на Съвета от 19 декември 1991 г. относно годишните счетоводни отчети и консолидираните счетоводни отчети на застрахователните предприятия (ОВ L 374, 31.12.1991 г., стр. 7).--------------------------------------------------19981027ПРИЛОЖЕНИЕ IIДОПЪЛНИТЕЛЕН НАДЗОР ВЪРХУ ЗАСТРАХОВАТЕЛНИ ПРЕДПРИЯТИЯ, КОИТО СА ДЪЩЕРНИ ПРЕДПРИЯТИЯ НА ЗАСТРАХОВАТЕЛЕН ХОЛДИНГ, ПРЕЗАСТРАХОВАТЕЛНО ПРЕДПРИЯТИЕ ИЛИ ЗАСТРАХОВАТЕЛНО ПРЕДПРИЯТИЕ ОТ СТРАНА, КОЯТО НЕ Е ДЪРЖАВА-ЧЛЕНКА1. При две или повече застрахователни предприятия, посочени в член 2, параграф 2, които са дъщерни предприятия на застрахователен холдинг, презастрахователно предприятие или застрахователно предприятие от страна, която не е държава-членка и са установени в различни държави-членки, компетентните органи осигуряват последователното прилагане на метода, описан в това приложение.Компетентните органи упражняват допълнителен надзор с периодичността, определена в Директива 73/239/ЕИО и Директива 79/267/ЕИО, за изчисляване на границата на платежоспособност на застрахователните предприятия.2. Държавите-членки могат да се откажат от изчисляването, предвидено в това приложение по отношение на застрахователно предприятие:- ако това застрахователно предприятие е свързано предприятие на друго застрахователно предприятие и е взето предвид при изчислението, предвидено в това приложение, извършено за другото предприятие,- ако това застрахователно предприятие и едно или повече други застрахователни предприятия, които имат разрешителни, издадени в една и съща държава-членка, имат за предприятие майка един и същ застрахователен холдинг, презастрахователно предприятие или застрахователно предприятие от страна, която не е държава-членка, и застрахователното предприятие е взето предвид при извършване на изчислението съгласно това приложение по отношение на другите предприятия,- ако това застрахователно предприятие и едно или повече други застрахователни предприятия, които имат разрешителни, издадени в други държави-членки, имат за предприятие майка един и същ застрахователен холдинг, презастрахователно предприятие или застрахователно предприятие от страна, която не е държава-членка и в съответствие с член 4, параграф 2 е сключено споразумение, с което упражняването на допълнителния надзор по това приложение е предоставено на надзорния орган на друга държава-членка.При последователни дялови участия (например: един застрахователен холдинг или презастрахователно предприятие, самото то притежавано от друг застрахователен холдинг, презастрахователно предприятие или застрахователно предприятие в страна, която не е държава-членка) държавите-членки могат да прилагат изчисленията, предвидени в това приложение, само на равнище на последното предприятие майка на застрахователно предприятие, което е застрахователен холдинг, презастрахователно предприятие или застрахователно предприятие от страна, която не е държава-членка.3. Компетентните органи следят изчисления, аналогични на описаните в приложение I да се извършват на равнище застрахователен холдинг, презастрахователно предприятие или застрахователно предприятие от страна, която не е държава-членка.Аналогията се състои в прилагане на общите принципи и методи, описани в приложение I, на равнище застрахователен холдинг, презастрахователно предприятие или застрахователно предприятие от страна, която не е държава-членка.Единствено за целите на това изчисление предприятието-майка се третира, както ако е застрахователно предприятие, към което се прилагат:- изискване за платежоспособност равна на нула, когато е застрахователен холдинг,- изискване за теоретична платежоспособност, както е предвидено в точка 2.2 от приложение I — когато е презастрахователно предприятие, или както е предвидено в точка 2.4, Б от приложение I, когато е презастрахователно предприятие със седалище според устройствения акт в държава, която не е държава-членка,- изискването за платежоспособност, определено съгласно принципите на точка 2.4, А от приложение I — при застрахователно предприятие от страна, която не е държава-членка,и подлежи на същите условия, определени в член 16, параграф 1 от Директива 73/239/ЕИО или в член 18 от Директива 79/267/ЕИО, по отношение на допустимите елементи при определяне границата на платежоспособност.4. Липса на нужната информацияКогато по някаква причина компетентните органи не разполагат с информацията, необходима за изчислението, предвидено в това приложение и отнасяща се до свързано предприятие със седалище в държава-членка или в страна, която не е държава-членка, счетоводната стойност на това предприятие в предприятието, притежаващо дялово участие, се приспада от допустимите елементи използвани за изчислението, предвидено в настоящото приложение. В този случай нереализираните доходи от дяловото участие не се допускат като допустим елемент в изчислението.--------------------------------------------------